Unnið við hreinsun vegarins í gærkvöldi . Ljósm. Guðni Eðvarðsson . Töluvert stór aurskriða féll á Uxahryggjaveg skammt fyrir innan bæinn Þverfell í Lundarreykjadal skömmu fyrir hádegi í gær . Mildi var að enginn var á ferð en vegurinn varð ófær . Skriðan féll í kjölfar mikillar rigningar . Svo virðist sem jarðvegur í fjallinu hafi orðið gegnsósa og farið á hreyfingu þar sem klöpp er undir . Skriðan féll ofan í Hellisskútagil og í Tunguá sem stíflaðist um tíma . Jarðýta frá verktakafyrirtækinu Jörva á Hvanneyri var fengin á staðinn og var hægt að opna fyrir umferð seint í gærkvöldi .